laion/Wikipedia-Exotic huggingface dataset:
חיוכים

חיוכים הוא שיר שהתפרסם בביצועה של חוה אלברשטיין, ושהנוסח העברי שלו נכתב בידי הפזמונאית לאה נאור. הוא נכלל באלבום "מות הפרפר" שיצא ב-1968. השיר הולחן במקור בידי הארגנטינאי אנחל קברל (Ángel Cabral). השיר המקורי נקרא Que nadie sepa mi sufrir (שאיש לא ידע עד כמה אני סובל) אך מוכר גם בתור Amor de mis amores (אהבת אהבותיי), ובו הדובר שבור הלב "מתחשבן" עם אישה בה היה מאוהב ושהעדיפה מישהו אחר. השיר הולחן על ידי אנחל קברל (Ángel Cabral) ב-1936 למילותיו של אנריקה דיסאו (Enrique Dizeo) (שניהם מארגנטינה), והתפרסם באמריקה הלטינית בעיבוד כואלס פרואני שהקצב שלו מהיר יותר מהמקובל באירופה. לשיר יש מספר רב מאוד של ביצועים, ובארץ הוא זכה להצלחה בתחילת שנות ה-70 בביצועה של הזמרת כרמלה (Carmen Requeta Dideo), בליוויו של פאקו איבנז.[דרוש מקור] שאיש לא ידע כמה אני סובל אל תופתעי אם אומר לך מה היית: כפויית טובה לליבי האומלל, כי אש עינייך השחורות היפות האירו דרכה של אהבה אחרת. ולמרות שאהבתי אותך בעיוורון ולצידך הרגשתי כפי שלא הרגשתי מעולם, בשל דרכיהם המוזרות של החיים ללא נשיקת פיך - אני הבנתי. אהבת אהבותי, מלכתי, מה עשית לי שאינני מסוגל להתרגל לא להתבונן בך? מכיוון שגמלת לי רעה תחת טובה על אהבתי הכה הכנה, כל שתשיגי - שלא אזכיר יותר את שמך. אהבת אהבותי אם הפסקת לאהוב אותי, אין סיכוי שהבריות לא ישימו לכך לב. מה יצא לי מלומר שאשה שינתה את גורלי? ילגלגו עלי. (הלוואי) שאיש לא ידע כמה אני סובל! בשנת 1953, הזמרת הצרפתייה אדית פיאף הכירה את השיר בביצועו של אלברטו קסטיז'ו (Alberto Castillo) במהלך מסע הופעות באמריקה הלטינית, ובשנת 1957 השיר התפרסם בביצועה בצרפתית בשם La Foule (ההמון) למילותיו של מישל ריבגוש (Michel Rivgauche), וזכה להצלחה רבה. בעיבוד זה הוואלס מנוגן בקצב איטי יותר, כמקובל אז בפריז. מילות הנוסח הצרפתי מספרות על פגישה מקרית בין המספרת לגבר בו התאהבה במבט ראשון בתוך המון חוגג, אך אותו המון גם מפריד ביניהם לבסוף והיא לא שבה לראותו. בניגוד לגרסאות בספרדית ובצרפתית המספרות על אהבות נכזבות, הנוסח העברי שנכתב על ידי לאה נאור וחוה אלברשטיין ובוצע בפי חוה אלברשטיין (כאמור- מ-1968) הוא שיר אופטימי על היופי בחיוכים ובדברים הפשוטים שבחיים ואיך להיות מאושרים בזכותם. לשלומי שבת יש גרסה מאוחרת יותר בקצב הסלסה, שהיא חלק ממחרוזת שירים בשם מרגריטה, למילותיו של יוני רועה. מידע על היצירה "חיוכים" באתר מיוזיק בריינז גרסאות נוספות ל"חיוכים" באתר SecondHandSongs מילות השיר Que nadie sepa mi sufrir בספרדית מילות השיר La Foule בצרפתית עם תרגום לאנגלית
סגור סדרתי

בטופולוגיה, סְגור סדרתי (מאנגלית: sequential closure) של תת-קבוצה במרחב טופולוגי הוא אוסף כל נקודות הגבול שלה. במרחבים מטריים הגדרה זו שקולה להגדרת הסגור הרגיל. מרחב שבו הסגור הסדרתי מתלכד עם הסגור הרגיל נקרא מרחב פרשה-אוריסון. יהי X {\displaystyle X} מרחב טופולוגי, ותהי A ⊆ X {\displaystyle A\subseteq X} . הסגור הסדרתי של A {\displaystyle A} מוגדר להיות: s c l ( A ) = { l i m ( a n ) | { a n } ⊆ A } {\displaystyle scl(A)=\{lim({a}_{n})|\{{a}_{n}\}\subseteq A\}} . קבוצה היא סגורה סדרתית אם היא שווה לסגור הסדרתי שלה. בניגוד למשתמע מהשם, סגור סדרתי של קבוצה אינו תמיד סגור סדרתית. עבור ( 0 , 1 ] ⊆ R {\displaystyle (0,1]\subseteq \mathbb {R} } , מתקיים s c l ( 0 , 1 ] = [ 0 , 1 ] {\displaystyle scl(0,1]=[0,1]} . כל כדור סגור שווה לסגור הסדרתי שלו. תמיד מתקיים A ⊆ s c l ( A ) ⊆ c l ( A ) {\displaystyle A\subseteq scl(A)\subseteq cl(A)} , כאשר c l {\displaystyle cl} הוא הסגור הטופולוגי. כל תת-קבוצה של מרחב דיסקרטי היא סגורה, ובפרט הסגור הסדרתי שלה שווה לה. s c l ( A ∪ B ) = s c l ( A ) ∪ s c l ( B ) {\displaystyle scl(A\cup B)=scl(A)\cup scl(B)} לכל שתי תתי קבוצות, ולכן גם לכל מספר סופי של תתי קבוצות. במרחב מטרי, תת-קבוצה היא סגורה אם ורק אם היא שווה לסגור הסדרתי שלה. במרחב מטרי, אם תת-קבוצה היא שלמה, אזי היא גם סגורה סדרתית. ההפך נכון כאשר המרחב עצמו שלם. סגור (טופולוגיה) נקודת גבול מרחב פרשה-אוריסון
קונור ויקהאם

קונור ניל ראלף ויקהאם (באנגלית: Connor Neil Ralph Wickham; נולד ב-31 במרץ 1993) הוא כדורגלן אנגלי המשחק בקבוצה פורסט גרין רוברס מההליגה השלישית באנגליה בעמדת החלוץ. הוא שיחק כדורגל נערים ברדינג לפני שעבר לאיפסוויץ' טאון ב-2006. הופעתו הראשונה בקבוצת הבוגרים של המועדון הייתה ב-9 באפריל של אותה שנה. בנוסף, שיחק ויקהאם ברמות שונות של כדורגל בינלאומי, והבקיע את שער הניצחון של אנגליה בגמר אליפות אירופה לנבחרות עד גיל 17 שהתקיימה בליכטנשטיין בשנת 2010. מדיה וקבצים בנושא קונור ויקהאם בוויקישיתוף קונור ויקהאם, ברשת החברתית אקס (טוויטר) קונור ויקהאם, באתר Transfermarkt קונור ויקהאם, באתר Soccerway קונור ויקהאם, באתר BDFutbol קונור ויקהאם, באתר WorldFootball.net קונור ויקהאם, באתר FootballDatabase.eu ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
ויצ'נצה (נפה)

נפת ויצ'נצה (באיטלקית: Provincia di Vicenza ) היא נפה במחוז ונטו שבאיטליה. היא משתרעת על שטח של 320 קמ"ר, ובשנת 2011 התגוררו בה 872,109 נפש. בירתה של הנפה בעיר ויצ'נצה . הנפה גובלת בנפת טרנטו במחוז טרנטינו - אלטו אדיג'ה במערב ובצפון. בצפון-מזרח הנפה גובלת בנפת בלונו בדרום-מזרח הנפה גובלת בנפת פדובה ובנפת ורונה במערב. מדיה וקבצים בנושא ויצ'נצה בוויקישיתוף אתר האינטרנט הרשמי של ויצ'נצה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
רוביגו (נפה)

נפת רוביגו (באיטלקית: Provincia di Rovigo ) היא נפה במחוז ונטו שבאיטליה. היא משתרעת על שטח של 1,789 קמ"ר, ובשנת 2014 התגוררו בה 244,062 נפש. בירתה של הנפה בעיר רוביגו. הנפה גובלת בנפת ורונה ובנפת פדובה ובנפת ונציה בצפון וב נפת מנטובה במחוז לומברדיה בדרום-מערב. בדרום הנפה גובלת בנפת פרארה במחוז אמיליה-רומאניה. מדיה וקבצים בנושא רוביגו בוויקישיתוף אתר האינטרנט הרשמי של רוביגו ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
פדובה (נפה)

נפת פדובה (באיטלקית: Provincia di Padova) היא נפה במחוז ונטו שבאיטליה. היא משתרעת על שטח של 2,142 קמ"ר, ובשנת 2013 התגוררו בה 935,414 נפש. בירתה של הנפה בעיר פדובה. נפת פדובה היא הנפה המאוכלסת ביותר במחוז, ובה 104 קומונות. הנפה לרוב מחולקת לעיר הבירה וההינטרלנד שלה, ה-Alta Pianura (הרמה), הצפון, Bassa Pianura (השפלה), הדרום וגבעות Euganei בדרום-מערב העיר. הנפה גובלת בנפת טרויזו ובנפת ויצ'נצה בצפון ובנפת ונציה במזרח בנפת רוביגו, בדרום. הנפה גובלת בנפת ורונה ובנפת ויצ'נצה במערב. הנפה מהווה מוקד תיירות חשוב באיטליה, כשהעיר פדובה היא אחת האטרקציות הבולטות בה. בעיר מספר רב של פריטי אומנות ואזורים היסטוריים מימי הביניים והרנסאנס, וכן ערים ועיירות נוספות. בנוסף, חלק מלגונת ונציה נמצאת בתוך שטחי הנפה. מדיה וקבצים בנושא פדובה בוויקישיתוף אתר האינטרנט הרשמי של פדובה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
שמחה גולדין

שמחה גולדין (נולד בשנת 1955) הוא היסטוריון ישראלי, ראש המרכז לחקר התפוצות ע"ש גולדשטיין-גורן ופרופסור בחוג להיסטוריה של עם ישראל באוניברסיטת תל אביב, מתמחה בהיסטוריה של החברה היהודית בימי הביניים. יושב ראש ועדת מקצוע ההיסטוריה בחינוך הממלכתי במשרד החינוך. פרופסור גולדין הוא אביו של חלל צה"ל ממבצע צוק איתן, הדר גולדין, ונודע ברבים בשל מאבקו הבלתי נלאה במשך שנים רבות להשבת גופת בנו מידי חמאס. נולד וגדל בחיפה, בנם של מנחם וצפורה גולדין, ניצולי השואה יוצאי פולין. שירת כמג"ד בצה"ל. בשנת 1991 קיבל תואר דוקטור להיסטוריה מאוניברסיטת תל אביב, על עבודת מחקר שכותרתה "היחסים בין היחיד והקבוצה בקהילה היהודית בצפון צרפת וגרמניה (1100–1300)". גולדין הוא פרופסור להיסטוריה של ימי הביניים בחוג להיסטוריה של עם ישראל באוניברסיטת תל אביב. מחקריו עוסקים בהיסטוריה החברתית של הקהילות היהודיות בצפון צרפת, גרמניה ואנגליה. הוא מכהן כיושב ראש ועדת מקצוע ההיסטוריה בחינוך הממלכתי במשרד החינוך (החליף את פרופ' חנה יבלונקה). משמש גם יועץ מדעי באתר ההיסטוריה של המרכז לטכנולוגיה חינוכית ("תולדוט"), ונמנה עם צוות ההקמה של "מאו"ר" (מאגר ישראלי לאובייקטי למידה), שפותח על ידי מיט"ל (מרכז ידע טכנולוגיות למידה). בשנת 2008 מונה לראש המרכז לחקר התפוצות על-שם גולדשטיין-גורן באוניברסיטת תל אביב. חיבר ספרים ומחקרים היסטוריים בתחומי התמחותו. היה שותף לתרגומו מאנגלית של הספר "התפילה היהודית" מאת שלמה קלמן רייף. נשוי לד"ר לאה גולדין, לשעבר ראש המחלקה להנדסת תוכנה בפקולטה להנדסה בשנקר. בעבר התגורר הזוג באשחר (אז היה גולדין מורה להיסטוריה בבית הספר "אורט הורוביץ" בכרמיאל), וכיום מתגוררים בכפר סבא. הם הורים לאיילת, חמי (עורך דין), וצור. בנם הרביעי, הדר, תאומו של צור, שהיה קצין בפלס"ר גבעתי, נשבה על ידי ארגון חמאס במהלך לחימה ברפיח במבצע צוק איתן, וכעבור יום הוא הוכרז כחלל צה"ל. ההחלטה התקבלה לאחר הקמת בית דין מיוחד, בראשות הרב הצבאי הראשי, רפי פרץ, שבחן את הממצאים שהובאו משטח הלחימה. משה יעלון הוא בן דוד שני של גולדין. גולדין עוסק במאבק ציבורי להבאת בנו לקבורה בישראל. הייחוד והיחד – חידת הישרדותה של הקהילה היהודית, הוצאת הקיבוץ המאוחד וכתר, 1997 עלמות אהבוך, על-מות אהבוך - תופעת קידוש השם בקרב יהודי אירופה בימי הביניים, הוצאת דביר, 2002 רשימת הפרסומים של שמחה גולדין, בקטלוג הספרייה הלאומית גאולה אבן-סער - ב"שיחה אישית" עם שמחה ולאה גולדין, באתר כאן 11, 16 באפריל 2019 שמחה גולדין (1955-), דף שער בספרייה הלאומית מכתביו ומהרצאותיו: אתם מתפלאים מדוע הם לא יודעים היסטור/ אם אתם מתפלאים מדוע הם לא יודעים היסטוריה, ארץ אחרת 2012 השו"ת - אמצעי לשמירה על הזהות היהודית בגולה, באתר "תולדוט", 4 בפברואר 2013  דברי פתיחה בערוץ YouTube של אוניברסיטת תל אביב המרכז לחקר התפוצות ע"ש גולדשטיין גורן החייל שנחטף בעזה - הנקודה הכרמיאלית, באתר "זהר.נט" הדר גולדין נפל בקרב, באתר ישראל היום, 3 באוגוסט 2014
רבקה רז

האם התכוונתם ל... רבקה רז (זמרת) – זמרת ושחקנית ישראלית רבקה רז (סופרת) – סופרת, משוררת ועיתונאית ישראלית
וולטון

וולטון (באנגלית: Walton) הוא שם משפחה האם התכוונתם ל... ארנסט וולטון – פיזיקאי אירי, חתן פרס נובל לפיזיקה ביל וולטון – כדורסלן עבר אמריקאי ויליאם וולטון – מלחין בריטי טרוויס וולטון – חוטב עצים אמריקני שנחטף לכאורה על ידי חוצנים לוק וולטון – כדורסלן עבר אמריקאי, בנו של ביל וולטון סם וולטון – איש עסקים אמריקאי משפחת וולטון – סדרת טלוויזיה אמריקנית ידועה
ריי

האם התכוונתם ל... ריי (ניו יורק) – פרוור במחוז וסטצ'סטר שבמדינת ניו יורק בשם ריי, שב-1942 הופרד לשני יישובים סמוכים: עיר (אנ') ועיירה (אנ') ריי (סאסקס) – עיר קטנה במזרח סאסקס, בתוך העיר ההיסטורית של סאסקס שבאנגליה ריי (איראן) ריי (סרט) – סרט על המוזיקאי ריי צ'ארלס ריי (מלחמת הכוכבים) – דמות בדיונית מהסרט "הכוח מתעורר" אישים: ג'ון ריי – חוקר טבע אנגלי ג'ון ריי (כלכלן) – כלכלן סקוטי-קנדי ג'ון ריי (סופר) – שם עט של הסופר האמריקאי ג'ון הנדרסון ג'ון ריי (מגלה ארצות) – חוקר האזור הארקטי ג'יימס ארל ריי – רוצחו של מרטין לותר קינג טימותי ריי – קצין בחיל האוויר של ארצות הברית לאו ריי – צייר, פסל, גרפיקאי ומורה לאמנות ישראלי לנה דל ריי – היא זמרת ויוצרת אמריקנית לסטר דל ריי – סופר מדע בדיוני אמריקאי מאן ריי – צייר, פסל, צלם וקולנוען יהודי אמריקני סטיאג'יט ריי – במאי קולנוע הודי-בנגלי פיבר ריי – זמרת שוודית פיי ריי – שחקנית קולנוע קנדית-אמריקנית ראיי רי
אצבעונית (פירושונים)

האם התכוונתם ל... אצבעונית – סיפור ילדים מאת הנס כריסטיאן אנדרסן (1835) אצבעונית (סרט) – סרט משנת 1994 המבוסס על הספר. אצבעונית – סוג טקסונומי של צמחים. אצבעונית ארגמנית – מין של צמח מהסוג אצבעונית. אצבעוני אצבעוני (פירושונים)
מרחב פרשה-אוריסון

בטופולוגיה, מרחב פרשה-אוריסון הוא מרחב טופולוגי בו הסגור הסדרתי מתלכד עם הסגור הטופולוגי. המרחב קרוי על שמם של שניים ממפתחי הטופולוגיה, פאבל סמואילוביץ' אוריסון ו-רנה מוריס פרשה. יהי X {\displaystyle X} מרחב טופולוגי. נאמר ש- X {\displaystyle X} הוא מרחב פרשה-אוריסון אם לכל תת קבוצה A ⊆ X {\displaystyle A\subseteq X} מתקיים c l ( A ) = s c l ( A ) {\displaystyle cl(A)=scl(A)} , כאשר c l {\displaystyle cl} הוא הסגור הטופולוגי ו- s c l {\displaystyle scl} הוא הסגור הסדרתי. כל מרחב מטרי הוא מרחב פרשה-אוריסון. כל מרחב המקיים את אקסיומת המנייה הראשונה הוא גם מרחב פרשה אוריסון. במרחב פרשה אוריסון, רציפות פונקציות שקולה לעקרון היינה, כלומר - פונקציה ממרחב פרשה אוריסון היא רציפה אם ורק אם היא שומרת על התכנסות סדרות. תוצאה זו איננה נכונה במרחב כללי (המרחב בסעיף הבא הוא דוגמה לכך). דוגמה למרחב שאינו פרשה אוריסון - נביט במרחב R ∪ { p } {\displaystyle \mathbb {R} \cup \{p\}} כאשר p ∉ R {\displaystyle p\notin \mathbb {R} } , עם הטופולוגיה T = { A ⊆ X | p ∉ A ∨ | A c | ≤ ℵ 0 } {\displaystyle T=\{A\subseteq X|\quad p\notin A\vee |{A}^{c}|\leq {\aleph }_{0}\}} . במרחב זה מתקיים c l ( R ) = R ∪ { p } ; s c l ( R ) = R {\displaystyle cl(\mathbb {R} )=\mathbb {R} \cup \{p\};scl(\mathbb {R} )=\mathbb {R} } . מרחב הוא סגור סדרתית אם כל תת-קבוצה סגורה סדרתית שלו, היא סגורה. מרחב הוא פרשה-אוריסון אם ורק אם כל תת-מרחב שלו הוא סגור סדרתית. בפרט, מרחבי פרשה-אוריסון הם סגורים סדרתית; ההפך אינו נכון. סגור סדרתי סגור (טופולוגיה)
גיבור יוגוסלביה

גיבור יוגוסלביה (בסרבו-קרואטית: Orden narodnog heroja, בסרבית קירילית: Oрден народног хероја) היה תואר הכבוד השני בחשיבותו בצבא יוגוסלביה והשלישי בחשיבותו ביוגוסלביה ובסרביה ומונטנגרו. 1,322 עיטורי "גיבור יוגוסלביה" הוענקו לאזרחי יוגוסלביה עצמה ו-19 נוספים לאזרחי מדינות שונות. מקבלי העיטור היו אנשים, יחידות צבאיות או ארגונים אשר ביצעו מעשי גבורה בעיתות מלחמה ושלום למען יוגוסלביה, זכו במדליה ונודעו כ"גיבורי יוגוסלביה". מרבית המעוטרים היו פרטיזנים אשר לחמו לשחרור יוגוסלביה במהלך מלחמת העולם השנייה. מנהיג יוגוסלביה יוסיף ברוז טיטו קיבל את העיטור שלוש פעמים לאורך תקופת שלטונו. 11 מבני יהדות יוגוסלביה עוטרו בעיטור זה ומהם ניתן לציין את הגנרל וויו טודורוביץ', הפרטיזן והפוליטיקאי נסים אלבחרי והפרטיזנים אסתר עובדיה, רוברט דומאני ודראגו שטיינברגר אשר נהרגו בקרבות לשחרור יוגוסלביה. העיטור ניתן ביוגוסלביה עד להתפרקותה ב-1993. ב-1998 החליטה ממשלת סרביה ומונטנגרו לחדש את מתן העיטור והוא ניתן למספר יחידות צבאיות של צבא המדינה. מדיה וקבצים בנושא עיטור גיבור יוגוסלביה בוויקישיתוף יהודים - "גיבורים לאומיים של עמי יוגוסלביה", באתר "ההתנגדות היהודית בשואה", אוחזר ב-1 באוגוסט 2014.
קטרפילר 349

קטרפילר 349 הוא מחפר זחלי גדול תוצרת חברת הצמ"ה האמריקאית קטרפילר. מחפר CAT 349 הוא בעל עוצמה של 396 כוחות סוס, משקל של כ-53 טונות, מומנט זרוע של 145 קילוניוטון-מטר ועומק חפירה של עד 6.5 מטר. מחפר זה משמש לעבודות חפירה גדולות, עבודות עפר, כרייה, בנייה והריסת מבנים. את המחפר ניתן להזמין במספר תצורות, בהן אורך זרוע החפירה וחוזקה, גודל היעה, אורך ורוחב הזחלים שונים בהתאם ליעוד. ערך מורחב – מחפרים בשירות צה"ל גרסה ממוגנת של דגם 349E נמצאת בשימוש חיל ההנדסה הקרבית של צה"ל (במערך הציוד המכני ההנדסי) ומכונה באגר E-349. זהו המחפר הגדול והמתקדם ביותר של צה"ל. ייעודו הוא לחשוף מנהרות וביצורים תת-קרקעיים של האויב, להרוס מבנים ולבנות ביצורים. המחפר הממוגן פעל לראשונה במבצע צוק איתן בעיקר לחישוף פירים ואיתור מנהרות הלחימה של רצועת עזה, ביחד עם דחפורי D9 משוריינים. כלי זה משמש גם להריסת בתי מחבלים ביהודה ושומרון בעקבות גל הטרור הפלסטיני שהחל ב-2015. מחפר ממוגן מדגם CAT 349E בתצוגת חיל ההנדסה הקרבית ביום העצמאות 2017 מחפר ממוגן מדגם CAT 349E בחניון צמ"ה מחפר ממוגן של צה"ל מחפר ממוגן של צה"ל, 2022 מדיה וקבצים בנושא קטרפילר 349 בוויקישיתוף מחפר קטרפילר 349 באתר קטרפילר עלון יצרן של CAT 349F, קטרפילר מחפר CAT 349E זכה בפרס בתערוכת Bauma 2013, באתר Diesel Power זז כמו באגר, זרוע היבשה, 3 ביולי 2014 מבצע צוק איתן - השמדת מנהרת הטרור האחרונה (כולל באגר E-349 בפעולה), סרט בערוץ YouTube של דובר צה"ל תמונות של באגר E-349 במבצע צוק איתן: תמונה 1, תמונה 2, פליקר זז כמו באגר, זרוע היבשה, 3 ביולי 2014. ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
רפאל רופין

רפאל (רפי) רופין (1919 בברלין – 10 באוקטובר 2018) היה ממקימי מושב מכמורת, ימאי, סופר ושגריר ישראל בטנזניה והקונסול הכללי באדיס אבבה. רופין הוא בנם של המנהיג הציוני ארתור רופין וחנה, בתו של מרדכי בן הלל הכהן. נולד בברלין להוריו שהיו תושבי ארץ-ישראל והובא לארץ בינקותו. גדל בירושלים, אביו היה ממייסדי רחביה ובנה בה את בית המשפחה. למד בגימנסיה העברית רחביה, והמשיך ללימודי ביולוגיה באוניברסיטה העברית. לאחר מכן למד כלכלה בבית הספר לכלכלה של לונדון. במלחמת העולם השנייה התגייס לצבא הבריטי, בו שירת בחיל הרגלים במסגרת החטיבה היהודית הלוחמת (הבריגדה היהודית). בתום המלחמה הצטרף לארגון "מכמורת", ששימש כגרעין להתיישבות שיתופית ימית. במקביל למד את מקצועות הדיג והימאות באוניברסיטאות בהולנד ואיטליה. עם שחרורו מהצבא נמנה עם מייסדי מושב הדייגים מכמורת בעמק חפר, ושימש כחובל הראשון של ספינת הדיג ״אופיר״ (שנקנתה בכספי הסוכנות היהודית). כמו כן יזם את הקמת בית הספר הימי "מבואות ים" ביישוב. רופין הוזמן על ידי האו"ם להקים בתי ספר דומים בעולם, ולאחר מכן מונה כאחראי על מוסדות הקשורים בדיג מטעם ארגון המזון והחקלאות העולמי בכ-100 מדינות. עם שובו ארצה עסק בפיקוח ובקידום של פרויקטים לחקלאות ימית, בעיקר במחקר ופיתוח מטעם משרד החינוך. כמו כן יצא לשליחויות שונות מטעם ממשלת ישראל לאתיופיה, בה כיהן כקונסול (1960-1962), לדרום אפריקה ולטנזניה, שם כיהן כשגרירה הראשון של מדינת ישראל. החל משנת 1982 שימש כיועץ בנושא החקלאות הימית במשרד האנרגיה והתשתיות. כתב מספר ספרים בנושאים מגוונים הקשורים לארצות בהם פעל במסגרת תפקידו, ורומן היסטורי בדיוני בשם "מלחמות היהודים 2", אותו הגדיר כ"ספרו החשוב ביותר". רומן זה מתאר את הקמתה ונפילתה של מדינת ארץ ישראל - מדינה יהודית חילונית ודמוקרטית שקמה בקפריסין ובארץ ישראל בעקבות ניצחונם של היהודים על האימפריה הרומית וחתימת הסכם שלום עמה - כל זאת לאחר כישלון המרד הגדול ביהודה. רופין היה חבר במפלגת אור של ירון ידען. היה נשוי עם ילדים ונכדים. שליחות לטנגניקה – הוצאת משרד הביטחון שליחות בהודו – הוצאת מלוא שליחות בהודו פרקי יומן – הוצאת מלוא 1975 מלחמות היהודים 2 – הוצאת ירון גולן אנחנו הם וארץ ישראל - 1971 הגדוד שאין שני לו / חי"ל הבריגדה – הוצאת משרד הביטחון 2000 מדיה וקבצים בנושא רפאל רופין בוויקישיתוף רשימת הפרסומים של רפאל רופין, בקטלוג הספרייה הלאומית תולדות חייו של רפאל רופין, באתר מפלגת אור רפאל רופין, דף שער בספרייה הלאומית
כריסטיאן אנסאלדי

כריסטיאן דניאל אנסאלדי (בספרדית: Cristian Daniel Ansaldi; נולד ב-20 בספטמבר 1986), הוא כדורגלן ארגנטינאי המשחק בעמדת המגן השמאלי בפארמה. אנסאלדי נולד ברוסאריו שבארגנטינה. הוא החל את הקריירה המקצוענית שלו בשנת 2005 בקבוצת ניואל'ס אולד בויס המקומית. בשנת 2008 נרכש על ידי רובין קאזאן מהפרמייר ליג הרוסי תמורת 3.6 מיליון אירו. עם הקבוצה הטטרית זכה אנסאלדי באליפות רוסיה בשנים 2008 ו-2009. בחמש שנים וחצי שבהן שיחק אנסאלדי במדי רובין קאזאן ערך 128 הופעות ליגה, בהן כבש שני שערים. ב-4 באוגוסט 2013 עבר אנסאלדי לזניט סנקט פטרבורג, ששילמה עבורו 8 מיליון דולר אמריקני. לאחר עונה אחת בלבד בקבוצה הושאל השחקן לאלופת ספרד, אתלטיקו מדריד. ב-31 באוגוסט 2015 הושאל לגנואה האיטלקית. ביולי 2016 חתם באינטר מילאנו. ב-31 באוגוסט 2017, הושאל אנסאלדי לטורינו לשנתיים שבסופן טורינו תחויב לצרפו תמורת שני מיליון אירו. ב-22 באוגוסט 2022 חתם אנסאלדי בפארמה מהסרייה ב'. בנובמבר 2009 זומן לראשונה אנסאלדי לסגל נבחרת ארגנטינה על ידי המאמן דייגו מראדונה, למשחק ידידות נגד ספרד. רובין קאזאן אליפות רוסיה: 2008, 2009 הגביע הרוסי: 2011/2012 הסופר קאפ הרוסי: 2010, 2012 אתלטיקו מדריד הסופר קאפ הספרדי: 2014 זניט סנט פטרסבורג הסופר קאפ הרוסי: 2015 מדיה וקבצים בנושא כריסטיאן אנסאלדי בוויקישיתוף כריסטיאן אנסאלדי, ברשת החברתית פייסבוק כריסטיאן אנסאלדי, באתר Transfermarkt כריסטיאן אנסאלדי, באתר Soccerway כריסטיאן אנסאלדי, באתר WorldFootball.net כריסטיאן אנסאלדי, באתר National Football Teams כריסטיאן אנסאלדי, באתר FootballDatabase.eu פרופיל השחקן באתר הרשמי של אתלטיקו מדריד
רוברט דומאני

רוברט דומאני (בסרבו-קרואטית: Robert Domany; ‏16 במרץ 1908, אוראחוביצה, האימפריה האוסטרו-הונגרית – 3 במרץ 1942, פלאשקי, מדינת קרואטיה העצמאית) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה אשר ב-1953 זכה לעיטור גיבור יוגוסלביה. רוברט דומני נולד ב-1908 בעיירה אוריחוביצה הסמוכה לאוסייק אשר בקרואטיה ולמד הנדסה באוניברסיטת זאגרב. ב-1937 הצטרף לשורות המפלגה הקומוניסטית של יוגוסלביה ובהמשך לחם בשורות הבריגדות הבינלאומיות במהלך מלחמת האזרחים בספרד. ב-1941, במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון מדינת קרואטיה העצמאית, הצטרף דומאני לכוחות הפרטיזנים היוגוסלבים של טיטו. הוא פיקד על יחידת פרטיזנים ובהמשך מונה לקצין המבצעים של מספר יחידות פרטיזנים. ב-1942 נפל למארב של צ'טניקים כתוצאה מהלשנה ונהרג יחד עם שניים ממלוויו, בהם אדולף שטיינברגר. גופתו הושלכה לבור מים בעומק רב ושרידיה נמצאו רק ב-1966. ב-24 ביולי 1953 העניק לו שליט יוגוסלביה יוסיפ ברוז טיטו את עיטור, "גיבור יוגוסלביה". מדיה וקבצים בנושא רוברט דומאני בוויקישיתוף יהודים - "גיבורים לאומיים של עמי יוגוסלביה", באתר "ההתנגדות היהודית בשואה", אוחזר ב-1 באוגוסט 2014.
Mkdir

mkdir (מאנגלית: make directory; "צור תיקייה") היא פקודה במערכות ההפעלה Unix, DOS, OS/2, ReactOS ו-Microsoft Windows המשמשת ליצירת תיקיה חדשה. בDOS, OS/2, ReactOS ו-Microsoft Windows הפקודה לעיתים מקוצרת md . הפקודה קיימת גם במעטפת של EFI, בשפת התסריט PHP ובשפות התכנות אוקטבה ו-MATLAB. בגרסאות מוקדמות של Unix (4.1BSD וגרסאות מוקדמות של System V) על הפקודה היה להיקרא עם ההרשאות של המשתמש root כיוון שלליבה לא הייתה קריאת מערכת של mkdir . מקום זאת, זה יצר תיקייה עם הפקודה mknod . השימוש הסטנדרטי בפקודה mkdir הוא כדלקמן: mkdir dir1 [dir2...] כאשר dir2 ,dir1 וכן הלאה הם שמות התיקיות שייווצרו. בצורת כתיבה זו התיקיות ייווצרו תחת התיקייה הנוכחית. במערכות הפעלה דמויות Unix, לפקודה mkdir יש כמה דגלים: p (--parents)- משמש ליצירת הנתיב המלא של התיקייה. לדוגמה, mkdir -p a/b יצור את התיקייה a אם היא אינה קיימת, ובתוכה תיווצר התיקייה b . אם התיקיות a או b כבר קיימות אז הפקודה תתעלם מהשגיאה ולא תיצור אותן שוב. m (--mode)- מאפשר לקבוע את ההרשאות של התיקייה שתיווצר (באופן דומה לדרך בה מגדירים את ההרשאות בפקודה chmod ) v (--verbose) תדפיס הודעה על כל תיקייה שתיווצר. שימוש יותר חזק בדגל p- מאפשר ליצור עץ שלם של תיקיות בשורה אחת: mkdir -p a/{b/c/{d,e},f,g} הפקודה תיצור את עץ התיקיות הבא: a ____|_____ | | | g f b | c ____|____ | | d e TN mkdir באתר מיקרוסופט Technet mkdir באתר The Open Group
האספן (קומיקס)

האספן (באנגלית: Collector) הוא דמות בדיונית המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Avengers #28 ממאי 1966, ונוצרה על ידי הכותב סטן לי והמאייר דון הק. האספן הוא האלטר אגו של טנליר טיוואן, מהיצורים העתיקים ביותר ביקום. מינו התפתח זמן קצר לאחר המפץ הגדול, והיות שטיוואן היה האחרון מבני מינו, ישות המוות העניקה לו חיי נצח. יחד עם ישויות עתיקת נוספות כדוגמת הגראנדמאסטר, הוא הצטרף למועצת זקני היקום. טיוואן בילה שנים עם אשתו, מטאני, ובתו - קארינה - על כוכב לכת ששימש כמפקדה. קארינה עזבה בבגרותה, ואשתו מתה בנסיבות מסתוריות. דבר זה הבהיל מאוד את טיוואן, שחשב כי מטאני אלמותית כמותו. טיוואן הבין שגורם חיי-הנצח של הזקנים הוא הרצון לחיות, וכי מטאני איבדה רצון זה. טיוואן החליט כי לא יסבול מגורל דומה, וחיפש מטרה לחייו. טיוואן קיבל חיזיון על דברים רבי עוצמה, הנחושים בדעתם להשמיד את היקום. הוא החליט למנוע זאת, ולהקדיש את חייו לאיסוף חפצים ויצורים על מנת להציל את היקום מסכנות. הוא הרחיב את מטרת האיסוף שלו לתיעוד והנחלת ידע תרבויות העבר. הוא בנה חללית גדולה, נסע בחלל ואסף יצורים וחפצים מכוכב וכוכב. כעבור שנים, חלליתו נעשתה מלאה והוא נאלץ להעביר את האוסף שלו למעין מוזיאון על פני כוכב-הלכת קרון. בכל פעם שחלליתו נעשתה מלאה, הוא בנה עוד מוזיאון; בבעלותו נמצאים כעשרה מוזיאונים מלאים. הוא נעשה אובססיבי לאיסוף, עד כדי כך ששכח את מטרתו. טיוואן התמודד מול איומים שונים דוגמת הטיטאן המטורף תאנוס, גיבורים כמו האוונג'רס ודרדוויל, וכלה בקורבאק העוצמתי. טיוואן שלח את בתו לרגל אחר קורבאק, והתגלה כי טיוואן ניסה לדווח לגיבורי כדור הארץ. לפני שעשה זאת, קורבאק הרג את טיוואן אך נהרג בתהליך. חבר זקני היקום הגראנדמאסטר, אשר היה מאוד קרוב לטיוואן, ניסה להחיותו. הוא יצר קשר עם ישות המוות, ושיחק בתחרות האלופים נגדה על מנת להשיג את הכוח להחיות את טיוואן. גראנדמאסטר ניצח, אך נאלץ להקריב את חייו שלו למען טיוואן. טיוואן קם לתחייה, חזר לאיסוף, וחזה את ניסיונו של סירטיר לכבוש את אסגרד. הוא הקים לתחייה את הגראנדמאסטר, וארגן קרב בין האוונג'רס לאוונג'רס מהחוף המערבי - בכך שכל צד חשב שהצוות השני הם נבלי על. מאוחר יותר, וזקני היקום תכננו להרוג את גלקטוס, ובכך למוטט את היקום. זקני היקום היו שורדים את התהליך, והיו הופכים ליצורים דמויי גלקטוס; התוכנית נכשלה, וטיוואן הפך לאיום על היקום. לאחר מכן, הוא והגראנדמאסטר הימרו על הקרב בין קבוצות דפנדרס לאופנדרס. את דמותו של האספן בסדרת הטלוויזיה "האלק וצוות הריסוק" דיבב ג'ף בנט. את דמותו של האספן ביקום הקולנועי של מארוול, ובפרט בסרטי הלייב אקשן "תור: העולם האפל", "שומרי הגלקסיה" ו"הנוקמים: מלחמת האינסוף" גילם השחקן בניסיו דל טורו, ששב לדובב את הדמות בסדרה "מה אם...?". דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
ורונה (נפה)

נפת ורונה (באיטלקית: Provincia di Verona ) היא נפה במחוז ונטו שבאיטליה. היא משתרעת על שטח של 297 קמ"ר, ובשנת 2014 התגוררו בה 922,417 נפש. בירתה של הנפה בעיר ורונה. הנפה גובלת בנפת טרנטו במחוז טרנטינו - אלטו אדיג'ה בצפון. במזרח הנפה גובלת בנפת ויצ'נצה ובנפת פדובה. בדרום היא גובלת בנפת רוביגו. בדרום ובמערב היא גובלת בנפת ברשה ובנפת מנטובה במחוז לומברדיה. ורונה מדיה וקבצים בנושא ורונה בוויקישיתוף אתר האינטרנט הרשמי של ורונה ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.